Sporočilo za medije

**Bliža se 8. bienale Brumen: letos prijavljenih 392 projektov**

**Ljubljana, 16. 9. 2017:** Znani so rezultati prijav na 8. bienale slovenskega oblikovanja Brumen: prijavljenih je 392 projektov, konkurenca pa je letos številčnejša kot na preteklih dveh bienalih!

Prijavitelji se bodo za nagrade potegovali v 7 kategorijah, najboljši prijavljeni projekt pa bo osvojil veliko nagrado Brumen. Med prijavami je tudi 29 študijskih projektov, ki so nastali pod mentorstvom v sklopu študijskega procesa in ki so letos vključeni v osrednji tekmovalni del bienala. Letos se bienala udeležuje 137 prijaviteljev, večina jih sodeluje z več kot enim samim projektom.

Največ prijav je po pričakovanjih v kategorijah *Identiteta* ter *Komunikacijska in promocijska gradiva*, ki skupaj predstavljata skoraj dve tretjini vseh prijav. Porast glede na prejšnja leta je opazen predvsem med digitalnimi produkti in storitvami ter med tipografijami.

Prijavljene projekte si bo tako v fizični kot v digitalni obliki ogledala mednarodna žirija, ki se bo predstavila 3. oktobra na mednarodni konferenci 8. bienala Brumen v Kinu Šiška. Uvrščeni projekti bodo razglašeni 6. oktobra, slavnostna podelitev velike nagrade Brumen in razglasitev nagrajencev pa se bo odvila 24. oktobra v Narodni galeriji, kjer bodo dela na ogled na pregledni razstavi.

Več na:

[bienale.brumen.org](http://bienale.brumen.org/)

http://www.brumen.org/

Vizualizacija statistike:

<http://bienale.brumen.org/social/brumen8_statistika_1_prijave.gif>

<http://bienale.brumen.org/social/brumen8_statistika_2_kategorije.gif>

<http://bienale.brumen.org/social/brumen8_statistika_3_prijavitelji.gif>

<http://bienale.brumen.org/social/brumen8_statistika_4_datoteke.gif>

Kontakt:

Hana Cirman t: 040 471 458 e:pr@brumen.org